TILLÆGSPROTOKOL

til overenskomsten mellem Det Europæiske Økonomiske Fællesskab og Kongeriget Norge som følge af Republikken Bulgariens og Rumæniens tiltrædelse af Den Europæiske Union

DET EUROPÆISKE FÆLLESSKAB,

og

KONGERIGET NORGE HAR

UNDER HENVISNING til overenskomsten mellem Det Europæiske Økonomiske Fællesskab og Kongeriget Norge undertegnet i Bruxelles den 14. maj 1973, i det følgende benævnt »overenskomsten«, og de eksisterende ordninger for handel med fisk og fiskerivarer mellem Norge og Fællesskabet,

UNDER HENVISNING til Republikken Bulgariens og Rumæniens tiltrædelse af Den Europæiske Union,

UNDER HENVISNING til aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde,

UNDER HENVISNING til den eksisterende ordning for handel med fisk og fiskerivarer mellem Norge og Republikken Bulgarien og Rumænien,

VEDTAGET ved fælles aftale at fastsætte tilpasningerne til overenskomsten som følge af Republikken Bulgariens og Rumæniens tiltrædelse af Den Europæiske Union

OG AT INDGÅ DENNE PROTOKOL:

De toldkontingenter, der er fastsat i artikel 3 i denne protokol, gennemføres for perioden fra 1. januar 2007 til 30. april 2009. De i artikel 3 anførte kontingentstørrelser vil blive taget op til fornyet overvejelse ved udgangen af pågældende periode for at tage hensyn til alle relevante interesser. Kontingenternes størrelse for 2007 bliver ikke reelt nedsat, fordi udvidelsen af Det Europæiske Økonomiske Samarbejdsområde ikke fandt sted den 1. januar 2007. Toldkontingenterne for 2009 nedsættes i overensstemmelse med deres anvendelse indtil 30. april 2009.

De særlige bestemmelser, der gælder for indførsel i Fællesskabet af visse former for fisk og fiskerivarer med oprindelse i Norge, er fastsat i denne protokol.

Rejer, pillede og frosne (KN-kode ex 1605 20 10, ex 1605 20 91 og ex 1605 20 99): 2 000 tons

Artikel 4

Fællesskabet ophæver betingelsen »til industriel fremstilling« og dermed kravet om slutbrugeren for de toldkontingenter, der blev åbnet i 2004 for frosset makrel (løbenummer 09.0760, 09.0763 og 09.0778), frosset sild (løbenummer 09.0752) og frosne sildelapper (løbenummer 09.0756). Tilsvarende fjernes kravet om menneskeligt forbrug af varerne under de samme toldkontingenter.

De nuværende toldfrie kontingenter for frosne, pillede rejer med løbenummer 09.0758 bliver tilgængelige for KN-kode ex 1605 20 10, ex 1605 20 91 og ex 1605 20 99.

For perioden fra 1. januar 2008 til 31. december 2008 samler Fællesskabet de to nuværende toldfrie kontingenter for frosne, pillede rejer (løbenummer 09.0745 og 09.0758) og det ekstra, nye, toldfrie kontingent på 2 000 tons, som der er fastsat bestemmelser for i artikel 3, og det samlede toldkontingent bliver gjort tilgængeligt for KN-kode ex 1605 20 10, ex 1605 20 91 og ex 1605 20 99.

Fra 1. januar 2009 bliver de to nuværende toldkontingenter for frosne, pillede rejer med løbenummer 09.0758 (2 500 tons) og med løbenummer 09.0745 (5 500 tons) og det nye, ekstra, toldfrie kontingent på 2 000 tons til tre særskilte toldkontingenter, og de bliver gjort tilgængelige for KN-kode ex 1605 20 10, ex 1605 20 91 og ex 1605 20 99.

Fra 15. juni 2008 samler Fællesskabet delperioderne for de nuværende tre toldkontingenter for makrel (løbenummer 09.0760, 09.0763 og 09.0778) i en enkelt periode fra 15. juni til 14. februar.